CONTRACT DE ADMINISTRATIE

Nr.\_\_\_\_ din 12.09.2024

In baza dispozitiilor Legii nr. 31/1990 republicata privind societatile, cu modificarile si completatile ulterioare;

Avand in vedere Hotararile Adunarilor Generale Ordinare ale Actionarilor din 12.09.2024, prin care s-a numit Consiliul de administratie si s-a aprobat continutul contractului de administraţie.

Tinand cont de acordul expres de preluare a functiei de administrator al societatii si al prevederilor art. 1441 alin. 6 din Legea nr. 31/1990

s-a incheiat prezentul contract de administratie.

**1. Partile contractante.**

1.1. REGAL S.A., societate de nationalitate Romana, cu sediul social in municipiul Galati, Strada Brailei – Complex Potcoava de Aur, nr.17 , inregistrata in Registrul Comertului sub nr. J17/52/1991, cod de inregistrare fiscala RO 1647588 , denumita in continuare “societate”, in calitate de mandant, prin Adunarea Generala Ordinara a Actionarilor care a aprobat continutul prezentului contract de administratie, reprezentata de d,l \_\_\_\_\_\_\_\_\_\_\_\_ mandatat prin hotararea AGOA din 12.09.2024 , pe de o parte si

1.2. Domnul \_\_\_\_\_\_\_\_\_\_\_\_\_\_\_, cetatean Roman, cu domiciliul in \_\_\_\_\_\_\_\_\_\_\_\_\_\_\_ CNP \_\_\_\_\_\_\_\_\_\_\_, posesor al CI seria \_\_\_nr. \_\_\_\_\_\_\_\_\_\_\_\_\_\_, eliberata de \_\_\_\_\_\_\_\_\_\_\_ la data de \_\_\_\_\_\_\_\_\_, in calitate de administrator (mandatar), membru in cadrul Consiliului de Administratie al REGAL S.A.,

am convenit incheierea prezentului contract de administratie sub forma unui contract de adeziune.

**2. Obiectul contractului**.

2.1. Obiectul prezentului contract de administratie il constituie imputernicirea mandatarului de catre mandant (societate), in vederea exercitarii functiei de administrator in cadrul Consiliului de Administratie al societatii si de a participa la efectuarea de acte si fapte de comert licite in contul si pe seama societatii; de a adopta si exercita in numele si pe contul societatii orice decizie de afaceri in calitate de membru in Consiliul de Administratie, in scopul realizarii obiectului de activitate al societatii in limitele stabilite prin reglementarile si dispozitiile legale, actul constitutiv, hotararile Adunarii Generale a Actionarilor, declaratia de politica investitionala a societatii precum si cele stabilite prin prezentul contract.

2.2. Mandatul incredintat prin prezentul contract de administratie este un mandat comercial special.

2.3. Mandatul incredintat administratorului nu poate fi transmis catre alte persoane.

**3. Durata mandatului.**

3.1. Prezentul contract se incheie pe o durata de 2 ani, de la data de 16.09.2024 până la data de 15.09.2026, si isi produce efecte incepand cu data incheierii sale dupa aprobarea acestuia de catre AGA.

3.2. La implinirea termenului mandatului de administrator sau al aparitiei unei cauze legale ori conventionale de incetare a mandatului, contractul inceteaza de plin drept, fara a fi necesara efectuarea de notificari sau interventia instantei judecatoresti.

3.3. Mandatul de administrator nu poate fi prelungit decat cu aprobarea Adunarii Generale a Actionarilor.

**4. Continutul mandatului incredintat.**

4.1. Prin incheierea prezentului contract de administratie se delega catre administrator, ca membru al Consiliului de Administratie al societatii, in principal, urmatoarele atributii:

4.1.1. participarea la sedintele Consiliului de Administratie al societatii si la adoptarea hotararilor acestui organ, prin vot;

4.1.2. participarea la sedintele comitetelor consultative ale Consiliului de Administratie si la adoptarea propunerilor/recomandarilor acestor comitete, prin vot;

4.1.3. participarea la exercitarea actelor de control si supraveghere efectuate de catre Consiliul de Administratie asupra directorilor societatii precum si asupra modului de organizare si functionare a societatii;

4.1.4. urmarirea si verificarea realitatii varsamintelor efectuate de actionari;

4.1.5. urmarirea si verificarea existentei reale a dividendelor platite;

4.1.6. asigurarea existentei registrelor si a celorlalte evidente cerute de lege si corecta lor tinere;

4.1.7. asigurarea indeplinirii exacte a hotararilor Adunarilor Generale;

4.1.8. stricta indeplinire a indatoririlor pe care reglementarile si dispozitiile legale precum si actul constitutiv le impun;

4.1.9. participarea la intocmirea raportului administratorilor;

4.1.10. efectuarea informarilor si raportarilor prevazute de reglementarile si dispozitiile legale;

4.1.11. asigurarea respectarii declaratiei de politica investitionala in forma adoptata de AGA;

4.1.12. respectarea pe toata perioada mandatului a tuturor obligatiilor legale si statutare referitoare la incompatibilitati, conflicte de interese si/sau abtinerea de la deliberari, in conditiile in care cunoaste ca exista sau pot aparea astfel de situatii.

4.2. Delegarea unor atributii suplimentare ori limitarea acestora in cursul derularii contractului de administratie nu poate avea ca efect majorarea ori diminuarea remuneratiei stabilite prin hotararea Adunarii Generale a Actionarilor.

4.3. Mandatul incredintat administratorilor se completeaza si cu celelalte atributii delegate de catre adunarea generala a actionarilor, precum si cu atributiile decurgand din orice reglementari sau dispozitii legale.

4.4. Exercitarea oricarei atributii mentionate la punctul 4.1. se poate efectua in mod direct de catre administrator cu exceptia votului care poate fi dat si prin reprezentare, in conditiile legii.

4.5. Pentru actele si faptele care fac obiectul atributiilor Consiliului de Administratie, administratorul este obligat sa respecte conditiile din reglementarile si dispozitiile legale, ale actului constitutiv, reglementarile si procedurile interne privind analiza, dezbaterea, confidentialitatea, adoptarea sau aprobarea respectivelor operatiuni si respectarea obligatiilor corporatiste de transparenta.

4.6. Administratorul are dreptul de a reprezenta si angaja societatea in raporturile cu tertii, in conformitate cu prevederile actului constitutiv si al reglementarilor interne precum si al reglementarilor si dispozitiile legale.

**5. Limitele mandatului.**

5.1. Limitele generale ale mandatului acordat administratorului sunt limitele stabilite in reglementarile si dispozitiile legale, precum si cele stabilite de actul constitutiv al societatii.

5.2. Limitele speciale ale mandatului sunt cele stabilite prin hotarari ale Adunarilor Generale ale Actionarilor.

5.3. Limitele legale ale mandatului se completeaza cu limitele conventionale stabilite prin prezentul contract sau prin hotarari ale Adunarii Generale a Actionarilor.

5.4. In caz de dubiu cu privire la intinderea mandatului administratorului, acesta se interpreteaza restrictiv.

5.5. Explicitarea intinderii mandatului administratorului se face de catre Adunarea Generala a Actionarilor.

**6. Drepturile si obligatiile partilor.**

6.1. Drepturile si obligatiile partilor sunt cele stabilite in mod expres de reglementarile si dispozitiile legale precum si cele stabilite prin prezentul contract.

6.2. Drepturile si obligatiile societatii in raport cu administratorul se exercita prin Adunarea Generala a Actionarilor sau prin Consiliul de Administratie in baza hotararilor adoptate de Adunarea Generala a Actionarilor.

6.3. Drepturile unei parti sunt in mod corelativ obligatii pentru cealalta parte.

6.4. Drepturile si obligatiile principale ale societatii sunt:

*6.4.1. Drepturile societatii:*

6.4.1.1. de a pretinde administratorului sa-si indeplineasca intocmai si la timp toate obligatiile prevazute in cadrul prezentului contract, in actul constitutiv, in hotararile Adunarii Generale, in reglementarile si dispozitiile legale;

6.4.1.2. de a pretinde administratorului sa-si indeplineasca atributiile in conditii de diligenta maxima si de corectitudine;

6.4.1.3. de a pretinde administratorului desfasurarea activitatii, decurgand din prezentul mandat, cu loialitate si exclusiv in interesul societatii;

6.4.1.4. dreptul de a pretinde administratorului realizarea performantelor minime (realizarea indicatorilor din bugetul de venituri si cheltuieli) stabilite de Adunarea Generala a Actionarilor.

6.4.1.5. de a pretinde administratorului sa pastreze confidentialitatea tuturor informatiilor legate de activitatea ori operatiunile societatii, atat in cursul mandatului cat si o perioada de maxim doi ani de la data incetarii mandatului, indiferent de modul de incetare a acestuia;

6.4.1.6. de a pretinde administratorului sa-si declare imediat orice conflicte de interese, existente sau potentiale, precum si de a fi informata cu privire la detinerea de functii sau calitatea de administrator ori actionar/asociat semnificativ, cu pozitie de control sau majoritar in alte societati concurente sau avand obiecte de activitate complementare;

6.4.1.7. de a pretinde administratorului sa participe la sedintele adunarii generale a actionarilor ori a altor adunari generale organizate de societate;

6.4.1.8. de a pretinde administratorului sa participe la sedintele Consiliului de Administratie;

6.4.1.9. dreptul de a retrage in orice moment mandatul acordat, cu respectarea obligatiilor legale si a celor asumate prin prezentul contract.

*6.4.2. Obligatiile principale ale societatii:*

6.4.2.1. obligatia de a plati integral si la termen toate sumele datorate in temeiul acestui contract;

6.4.2.2. obligatia de a deconta cheltuielile efectuate in interesul societatii in cazul deplasarilor interne si internationale pe baza de documente justificative in limitele cuprinse in Anexa 1;

6.4.2.2.1. deplasare cu autoturismul propriu la nivelul mentionat in Anexa 1 iar cu celelate mijloace de transport pe baza documentelor justificative la clasa business;

6.4.2.2.2. cheltuieli de cazare pe baza de documente justificative in limitele mentionate in Anexa 1;

6.4.2.2.3. cheltuielile cu diurna pentru deplasarile in tara la nivelul prevazut in Anexa 1;

6.4.2.2.4. cheltuieli cu diurna pentru deplasarile in strainatate la nivelul prevazut in Anexa 1;

6.4.2.2.5. sustinerea de catre societate a actiunilor de protocol, organizarea sau participa la conferinte, simpozioane, mese rotunde, intruniri, etc., pe teme ce au legatura cu activitatea societatii in limitele bugetului aprobat de AGA.

6.4.3. obligatia de a asigura la sediul central al societatii un spatiu de desfasurare a sedintelor dotat cu instalatii de climatizare adecvate, mobilier functional si de protocol, precum si cu facilitatile de comunicare interna si externa (telefon, fax, calculator, legatura la internet, etc.);

6.4.4 obligatia de a asigura serviciile tehnice auxiliare activitati de administratie si birotica precum si dotarea aferenta desfasurarii activitatii in limita bugetului aprobat;

*6.5. Drepturile administratorului sunt:*

6.5.1. dreptul la informare nelimitata cu privire la orice act sau fapt ce are legatura cu activitatea sau situatia societatii in conformitate cu reglementarile si dispozitiile legale si de a utiliza aceste informatii in interesul exclusiv al societatii si al interesului general al actionarilor;

6.5.2. dreptul de a utiliza informatiile, mijloacele materiale si umane ale societatii, necesare si utile pentru desfasurarea activitatii societatii;

6.5.3. dreptul de a participa la adoptarea deciziilor de afaceri si a urmarii transpunerea acestora in activitatea curenta a societatii, cu respectarea reglementarilor si dispozitiilor legale, a obiectului de activitate al societatii, a prevederilor actului constitutiv si al hotararilor Adunarii Generale a Actionarilor;

6.5.4. dreptul de a participa la dezbaterile din cadrul Consiliului de Administratie si de a vota sau de a declara motivat ca se abtine de a participa la deliberari, in conditiile reglementarilor si dispozitiilor legale si ale actului constitutiv;

6.5.5. dreptul de a participa la sedintele adunarilor generale ale actionarilor ori a altor adunari organizate de societate si de a vota, in conformitate cu reglementarile si dispozitiile legale;

6.5.6. dreptul de a primi o remuneratie lunara in suma neta pentru mandatul asumat conform prevederilor art. 8 pct. 8.2 din contract.

6.5.7. dreptul de a renunta la mandatul incredintat in conformitate cu reglementarile si dispozitiile legale si ale prezentului contract;

6.5.8. dreptul de a fi asigurat pentru raspundere profesionala pe cheltuiala Societatii . Prima de asigurare, ce va fi achitata de societate pentru toti administratorii in solidar , nu poate depasi suma de 12.000 (douasprezece mii) euro anual pentru toti administratorii si directorii executivi;

6.5.9. dreptul de a beneficia de apararea reputatiei profesionale de catre societate, in cazul in care reputatia profesionala are de suferit din motive ce tin de exercitarea mandatului de administrator. Pot face obiect al apararii reputatiei numai actele si faptele licite ale administratorului efectuate in exercitarea atributiilor delegate prin contractul de administratie;

6.5.10. Toate costurile ocazionate de asistenta juridica in problemele descrise mai sus urmeaza sa fie suportate integral de catre societate, cu respectarea procedurilor specifice pentru astfel de situatii. Administratorul va avea libertatea de a-si alege aparatorul care sa-l reprezinte interesele in cauzele respective. In functie de fiecare situatie concreta, asistenta si reprezentarea juridica nu poate fi limitata de catre societate, aceasta operand indiferent de numarul de litigii in care persoana sa este angrenata ca urmare a exercitarii obligatiilor decurgand din calitatea de administrator. Dreptul de asistenta si reprezentare juridica este unul integral in ceea ce priveste fazele procesuale si va opera atat in fazele premergatoare unui litigiu, cat si in cele ulterioare.

Limitele temporale ale dreptului mentionat anterior:

- orice litigiu initiat impotriva administratorului in perioada de exercitare a mandatului pe toata perioada pana la finalizarea litigiului printr-o hotarare judecatoreasca definitiva si irevocabila;

- orice litigiu initiat impotriva administratorului in perioada de maxim trei ani de la data incetarii contractului si care are legatura directa cu acte sau fapte efectuate in limitele mandatului acordat de societate in perioada de exercitare a mandatului de administrator, pana la finalizarea litigiului printr-o hotarare judecatoreasca definitiva si irevocabila.

Cheltuielile sunt recunoscute pentru toate fazele procedurale.

In cazul in care administratorul castiga litigiul este obligat sa solicite obligarea partii adverse la plata cheltuielilor cu asistenta juridica si sa restituie societatii in termen de 30 zile calendaristice de la executarea sumelor recunoscute ca si cheltuieli judiciare, asupra partii adverse.

Societatea poate sa sugereze administratorului modalitati de aparare a intereselor proprii astfel incat sa se evite pierderea litigiului si pentru o dimensionare corespunzatoare a cheltuielilor in raport cu importanta si complexitatea spetei.

In cazul in care, din obiectul cererii rezulta ca exista posibilitatea unor interese contrare intre administrator si societate, analiza gradului de acordare a cheltuielilor este atributul exclusiv al Consiliului de Administratie care urmeaza sa aprecieze cu privire la acest aspect.

Interesele contrare trebuie sa existe in cadrul aceluiasi litigiu sau intre litigii care au legatura directa intre ele.

**7. Clauza de pastrare a informatiilor confidentiale.**

7.1. Administratorul are obligatia de a pastra confidentialitatea tuturor operatiunilor, actelor, faptelor sau informatiilor licite despre care ia la cunostinta in perioada desfasurarii activitatii;

7.2. Administratorul este obligat sa adopte masurile necesare pentru a preintampina orice posibila divulgare a informatiilor confidentiale sau divulgarea oricaror documente ori informatii despre care stie ca sunt confidentiale sau care pot produce prejudicii societatii;

7.3. Administratorul este absolvit de obligatia de a mentine secretul cu privire la o anumita operatiune numai in cazul in care este autorizat in mod expres de catre societate sa divulge respectivele informatii;

7.4. Administratorul poate divulga informatiile despre care are cunostinta numai in cadrul unei cercetari penale sau anchete ori controale ale organelor abilitate cu privire la respectivele operatiuni si numai daca respectiva divulgare conduce la exonerarea de raspundere a sa sau a altor persoane, in scopul aflarii adevarului;

7.5. Obligatia de pastrare a confidentialitatii informatiilor supravietuieste prezentului contract si se intinde si pe o perioada de maxim doi ani de la incetarea contractului de mandat, indiferent de modul in care are loc aceasta incetare;

7.6. In cazul incalcarii obligatiei de confidentialitate, administratorul este obligat sa plateasca societatii daune interese, numai daca aceasta dovedeste ca a suferit prejudicii ca urmare a acestui fapt.

**8. Conditii de remunerare**.

8.1. Pentru indeplinirea obligatiilor decurgand din prezentul contract de mandat, administratorul este indreptatit la a primi o remuneratie conform prevederilor hotararii adunarii generale a actionarilor si a actului constitutiv.

8.2. Administratorul are dreptul la:

a) o remuneratie sub forma unei indemnizatii nete lunare fixa si o remuneratie variabila reprezentand realizarea indicatorilor de performanta, stabilite prin hotararea Adunarii Generale a Actionarilor

8.3. Plata remuneratiei fixe și a remunerației variabile - reprezentând realizarea indicatorilor de performanță stabiliți prin hotărârea Adunarii generale a acționarilor - precum si limitele si conditiile in care urmeaza sa se efectueze aceste plati sunt prevazute in hotararea Adunarii generale a actionarilor si/sau in Actul constitutiv.

8.4. Drepturile si obligatiilor cuprinse in acest capitol decurg din reglementarile si dispozitiile legale, prevederile actului constitutiv al societatii si din hotararea adunarii generale.

8.5. Nu se pot efectua nici un fel de plati cu titlu de salarii sau alte drepturi decurgand dintr-un contract individual de munca, in perioada in care prezentul contractul este in vigoare.

8.6. Intarzierea in achitarea obligatiilor scadente intre parti conduce la plata unei penalitati de 0,05% pe zi intarziere, calculate pana la data stingerii obligatiilor de plata intre parti.

8.7. Pentru remuneratia platita in conformitate cu prevederile pct. 8 se retin direct de catre societate si se vireaza impozitele, taxele si contributiile cu retinere la sursa, in conformitate cu reglementarile si dispozitiile legale.

**9. Incompatibilitati si interdictii**.

9.1. Pe durata indeplinirii mandatului, administratorii nu pot incheia cu societatea un contract de munca. In cazul in care administratorii au fost desemnati dintre salariatii societatii, contractul individual de munca este suspendat pe perioada mandatului.

9.2. Administratorul sau sotul/sotia, rudele sau afinii pana la gradul al IV-lea inclusiv sau o societate in care una din persoanele anterior mentionate este administrator ori detine singura sau impreuna cu persoanele mentionate o cota de cel putin 20% din valoarea capitalului social, nu poate fi creditata conform reglementarilor si dispozitiilor legale.

9.3. Administratorul nu poate incheia acte juridice cu societatea decat in mod exceptional, cu aprobarea prealabila a consiliului de administratie si cu respectarea conditiilor restrictive si de raportare prevazute in reglementarile si dispozitiile legale.

9.4. Administratorul trebuie sa respecte obligatiile, interdictiile si incompatibilitatile stabilite de catre reglementarile si dispozitiile legale, de actul constitutiv sau de prezentul contract.

9.4.1 Administratorul nu va putea fi director, administrator, membru al directoratului ori al consiliului de supraveghere, cenzor sau după caz, auditor intern ori asociat cu raspundere nelimitata, in alte societati concurente, nici nu poate exercita acelasi comert sau altul concurent, pe cont propriu sau al altei persoane, sub pedeapsa revocarii si raspunderii pentru daune.

9.5. Nu poate avea calitatea de administrator iar daca a fost aleasa este decazuta din drepturi, persoana care, potrivit legii, este incapabila sau care a fost condamnata pentru gestiune frauduloasa, abuz de incredere, fals, uz de fals, inselaciune, delapidare, marturie mincinoasa, dare sau luare de mita, evaziune fiscala, precum si infractiunile prevazute de legea societatilor comerciale, legea insolventei, legislatia speciala privind spalarea banilor sau a infractiunilor de coruptie, legislatia pietei de capital, ori care nu a primit sau i s-a retras avizul pentru functia de administrator, de catre autoritatea competenta.

9.6. Detinerea functiei de director general sau administrator la o societate comerciala aflata in insolventa in ultimii 2 ani anteriori deschiderii procedurii si existenta unei hotarari judecatoresti definitive si irevocabile prin care s-a dispus obligarea la plata de daune ca urmare a exercitarii defectuoase a atributiilor de administrator sau director ori pronuntarea unei hotarari judecatoresti de condamnare, constituie un caz de incompatibilitate si conduce la revocarea de drept a mandatului administratorului.

**10. Supravegherea activitatii administratorului**.

10.1. Consiliul de Administratie are dreptul de informare cu privire la activitatile administratorului, fiind indrituit a solicita informatii pentru clarificarea sau lamurirea oricaror aspecte ce tin de respectarea incompatibilitatilor legale sau conventionale.

10.2. Administratorul este obligat sa informeze consiliul de administratie cu regularitate asupra operatiilor intreprinse in baza unei delegari de competente transmise de Consiliul de Administratie.

10.3. Administratorul este obligat sa incunostiinteze Consiliul de Administratie cu privire la neregulile constatate cu ocazia indeplinirii atributiilor.

10.4. Consiliul de Administratie poate verifica in orice moment modul de respectare de catre administrator a obligatiilor legale sau contractuale si sa solicite acestuia sa-si respecte aceste obligatii.

**11. Raspunderea partilor**.

11.1. Raspunderea partilor contractante poate fi antrenata in conformitate cu dispozitiile legale sau in baza prezentului contract.

11.2. Administratorul raspunde pentru modul de indeplinire a atributiilor stabilite prin reglementarile si dispozitiile legale, prevederile actului constitutiv, hotararile Adunarii Generale a Actionarilor precum si a obligatiilor asumate prin prezentul contract.

11.2.1 Administratorul raspunde pentru deciziile de afaceri adoptate in exercitarea mandatului lui si beneficiaza de exonerare de raspundere daca a actionat rezonabil si de buna credinta, pe baza unei informatii adecvate si in interesul societatii.

11.3. Administratorul raspunde solidar cu celilalti administratori, cu exceptia cazului in care a facut sa se consemneze in registrul deciziilor Consiliului de Administratie, impotrivirea lui si a incunostiintat despre aceasta, in scris, pe auditorul intern si auditorul financiar.

11.4. Administratorul este solidar raspunzator cu predecesorii sai, daca a luat la cunostinta de neregulile savarsite de acestia in exercitarea mandatului si nu le-a adus la cunostinta consiliului de administratie, auditorului intern si auditorului financiar.

11.5. Raspunderea penala nu inlatura raspunderea contractuala, contraventionala sau civila delictuala a partilor pentru prejudiciile produse celeilalte parti.

11.6. Raspunderea administratorului pentru prejudiciile materiale produse societatii ca urmare a activitatii desfasurate in temeiul acestui contract sunt limitate la dauna directa suferita de societate, excluzandu-se daunele indirecte sau imprevizibile.

11.7. Cazurile de forta majora, definite conform legii, exonereaza partile de raspunderea contractuala.

**12. Incetarea contractului de administratie.**

12.1. Incetarea prezentului contract de administratie se realizeaza in conformitate cu reglementarile si dispozitiile legale precum si cu prevederile prezentului contract.

12.2. Incetarea contractului se poate face la interventia unei din urmatoarele cauze:

a) Renuntarea administratorului la mandat;

b) Retragerea mandatului de catre mandant;

c) Expirarea termenului de valabilitate a mandatului;

d) Imposibilitatea exercitarii functiei din motive medicale mai mult de 120 zile calendaristice;

e) Decesul administratorului ori insolventa/lichidarea societatii;

f) Lipsa avizului organului competent generata de neacordarea, anularea sau retragerea acestuia;

g) Pronuntarea unei hotarari judecatoresti definitive de condamnare, pentru una din infractiunile care atrag incompatibilitatea;

h) Alte cauze prevazute de reglementarile si dispozitiile legale.

12.3. Mandatul administratorului poate fi revocat in conformitate cu reglementarile si dispozitiile legale, ale actului constitutiv si ale prezentului contract.

12.4. In cazul in care intervine unul din cazurile incetare a contractului de mandat, acest fapt se constata prin hotarare a Consiliul de Administratie sau a Adunarii Generale a Actionarilor.

**13. Secventialitate**.

13.1. Partile convin ca orice clauza a prezentului contract ar fi declarata nula, aceasta nu atrage in mod automat nulitatea intregului contract.

13.2. Partile convin inlocuirea imediata a clauzei respective printr-o clauza negociata in conformitate cu prezentul contract.

**14. Litigii.**

14.1. Orice neintelegeri izvorate din incheierea, interpretarea, executarea sau modificarea clauzelor prezentului contract se solutioneaza pe cale amiabila in termen de maxim 30 zile calendaristice de la notificare.

14.2. In cazul in care nu se ajunge la o solutie amiabila, divergentele urmeaza a fi solutionate prin mediere sau conciliere.

14.3. Daca nu se poate ajunge la o solutie in urma medierii sau concilierii, litigiile sunt de competenta instantelor arbitrale sau judecatoresti de la sediul social al societatii.

**15. Alte clauze.**

15.1. Prezentul contract nu poate fi modificat sau completat decat prin hotarare a Adunarii Generale a Actionarilor.

15.2. Trimiterile la dispozitii legale din cuprinsul prezentului contract se considera ca fiind efectuate la cele similare in caz de modificare, completare sau abrogare.

15.3. Prezentul contract se completeaza cu reglementarile si dispozitiile legale. Modificarea oricaror prevederi legale care conduc sau impun schimbarea unei/unor clauze din prezentul contract conduc in mod direct la modificarea clauzelor respective.

15.4. Prin semnarea prezentului contract, se considera ca administratorul a acceptat in mod expres mandatul acordat si se angajeaza sa respecte toate reglementarile interne privind organizarea si functionarea societatii.

15.5. Termenii si expresiile folosite in acest contract au intelesul legal sau cel decurgand din natura termenului respectiv.

15.6 Interpretarea clauzelor prezentului contract se face in conformitate cu reglementarile si dispozitiile legale din Romania.

15.7. Acordul de vointa al administratorului privitor la aderarea la prezentul contract a fost realizat si exprimat azi 12.09.2024.

15.8. Prezentul contract a fost redactat in doua exemplare originale, cuprinde un numar de zece (10) pagini, fiecare parte contractanta primind cate un exemplar original si inlocuieste contractul de administratie incheiat anterior.

MANDATAR

Declar ca am luat la cunostinta de continutul contractului de administrare si ader la acesta in mod total si fara nici o rezerva.

Data 12.09.2024

MANDANT MANDATAR

REGAL SA

Reprezentata prin

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Semnatura\_\_\_\_\_\_\_\_\_\_\_\_\_\_\_\_\_ Semnatura\_\_\_\_\_\_\_\_\_\_\_\_\_\_\_

ANEXA 1

Se acorda Administratorului alte drepturi, dupa cum urmeaza:

a) a) Dreptul de a utiliza spatiile, birourile, infrastructura si logistica fixa si mobila a societatii, a echipamentelor de calcul, a aparatelor si instalatiilor de comunicare fixe si mobile, a automobilelor societatii cu sau fara conducator auto si a tot ce este necesar din patrimoniul societatii si a personalului acesteia pentru indeplinirea tuturor atributiilor functionale si/sau a contractului de management, care vor constitui cheltuiala societatii - iar Societatea va avea obligatia sa puna la dispozitia Directorului General cele de mai sus.

b) Diurna pentru delegatii si deplasari acordata pentru deplasari in Romania in limita a de 2,5 ori nivelul legal stabilit pentru institutiile publice.

Diurna pentru delegatii si deplasari in strainatate la nivelul legal stabilit pentru institutiile publice.

c) Cazare in unitati turistice de maxim 4 stele pe baza de documente, pe cheltuiala societatii;

d) Decontarea cheltuielilor de transport, pe cheltuiala societatii, astfel:

- in baza documentelor justificative (bilet avion, bilet de tren, contract de inchiriere autoturism, etc.) pentru deplasari in afara tarii si in afara localitatii unde isi are sediul societatea.

- pentru deplasari in afara localitatii unde isi are sediul societatea cu autoturismul propriu se deconteaza la un nivel de consum de 7,5 litri /100 km pe baza unui raport de deplasare si documente justificative care va include detaliile deplasarii precum si numarul de km parcursi.

MANDANT MANDATAR

REGAL SA

Reprezentata prin

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Semnatura\_\_\_\_\_\_\_\_\_\_\_\_\_\_\_\_\_ Semnatura\_\_\_\_\_\_\_\_\_\_\_\_\_\_\_